
Raport
Privind adoptarea unei hotărâri
pentru aprobarea depunerii proiectului “Renovarea energetică pentru clădiri rezidențiale multifamiliale din Orașul Deta – Lot 5”, a descrierii sumare a investiției propuse a fi realizată prin proiect și a cheltuielilor aferente acestuia

Având în vedere faptul că la data de 25.03.2022 a fost publicat în Monitorul Oficial al României nr. 286 partea I Ordinul pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR, componenta 5- Valul renovării, act normativ care a intrat în vigoare la data publicării.
Văzând prevederile Planului Național de Redresare și Reziliență, Componenta C5 – VALUL RENOVĂRII, AXA 1 - Schema de granturi pentru eficiență energetică și reziliență în clădiri rezidențiale multifamiliale, Operațiunea A.3 - RENOVAREA ENERGETICĂ MODERATĂ SAU APROFUNDATĂ A CLĂDIRILOR REZIDENȚIALE MULTIFAMILIALE.
Ținând cont de art.5.2 din Ghidul specific pct.11, articol prin care pentru includere la finanțare prin program, beneficiarii transmit o Hotărâre a Consiliului Local de aprobare pentru depunea proiectului.
Propunem Consiliului Local al orașului Deta, adoptarea unei Hotărâri pentru aprobarea depunerii proiectului “Renovarea energetică pentru clădiri rezidențiale multifamiliale din Orașul Deta – Lot 5”, a descrierii sumare a investiției propuse a fi realizata prin proiect și a cheltuielilor aferente acestuia.

